
Број: 05-511-34/16
Датум: 18.06.2020.год.
      Одјељење за стамбено-комуналне послове и послове саобраћаја Градске управе Града Зворник, рјешавајући по захтјеву инвеститора Аутоперионица “6М“ Борислав Илић с.п. Средњи Шепак, за измјену рјешења-еколошке дозволе, на основу члана 4. Правилника о поступку ревизије и обнављања еколошких дозвола („Службени гласник РС“, број 28/13) и члана 250. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Мијења се Рјешење – ЕКОЛОШКА ДОЗВОЛА, број: 05-511-34/16 од 02.08.2016.год., у свим тачкама гдје је наведен назив инвеститора PR „RED STAR“ Средњи Шепак, Град Зворник, тако да сада истo гласи на име инвеститора Аутоперионица “6М“ Борислав Илић с.п. Средњи Шепак. 

2. У преосталом дијелу предметно рјешење остаје неизмењено.

О Б Р А З Л О Ж Е Њ Е
      Дана 17.06.2020.год. инвеститор Аутоперионица “6М“ Борислав Илић с.п. Средњи Шепак, обратио се Одјељењу за стамбено-комуналне послове и послове саобраћаја Градске управе Града Зворник, са захтјевом за измјену рјешења овог органа, број: 05-511-34/2016 од 02.08.2016.год. којим је издата еколошка дозвола за пословни објекат – аутоперионица и вулканизерска радња, који се налази у Средњем Шепку, на грађевинској парцели означеној као к.п. бр. 353/1 К.О. Шепак.
      Првобитно рјешење је гласило на инвеститора PR „RED STAR“ Средњи Шепак, у међувремену је дошло до промјене инвеститора, промјене назива и одговорног лица, те сада рјешење гласи на Аутоперионица “6М“ Борислав Илић с.п. Средњи Шепак. Настале промјене су потврђене приложеном документацијом.
Уз захтјев је приложено:

1. Рјешење – еколошка дозвола, Одјељење за стамбено-комуналне послове и послове саобраћаја Градске управе Града Зворник, број: 05-511-34/2016 од 02.08.2016 год.
2. Рјешење, Одјељење за привреду и друштвене дјелатности, Градска управа, Град Зворник, број: 08-350-175/20 од 13.04.2020.год.
3. Уговор о подзакупу пословног простора од 18.05.2020. год.

У складу са одредбама члана 4. став 3. Правилника о поступку ревизије и обнављања еколошких дозвола („Службени гласник РС“, број 28/13), у случају промјене одговорног лица, надлежни орган у року од 30 дана од пријема обавјештења врши измјену у дозволи о насталој промјени без спровођења поступка ревизије.
         Разматрајући предметни захтјев и приложену документацију, поступајући по члана 4. Правилника о поступку ревизије и обнављања еколошких дозвола („Службени гласник РС“, број 28/13) и члану 250. Закона о општем управном поступку („Службени гласник Републике Српске“, број: 13/02, 87/07, 50/10 и 66/18) одлучено је као у диспозитиву овог рјешења.

Градска административна такса је наплаћена у износу од 10,00 КМ и наплаћена је по тарифном броју 3. Одлуке о административним таксама Града Зворник („Службени гласник града Зворника“, бр. 3/16).
 Против овог рјешења допуштена је жалба Министарству за просторно уређење, грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11 и 67/13).
               Обрадила

            Сања Бјековић


Доставити :                                                                          НАЧЕЛНИК  ОДЈЕЉЕЊА
      - подносиоцу захтјева
      - еколошком инспектору                                                 Бранко Јашић,  дипл.инж.
               - а/a
               - евиденцији


